आज सुबह तुम्हारा एसएमएस आया कि आज दोपहर दो बजे की ट्रेन से तुम आ रही हो. और फिर ट्रेन के आते ही तुम मेरे सामने थी. आज भी तुम उतनी ही ख़ूबसूरत लग रही थी, जितनी पांच साल पहले… अपनी पहली मुलाक़ात में तुम्हें देखते ही मेरा दिल मुझसे ख़ुदा हाफ़िज़ कहकर तुम्हारे पास चला गया था. शायद तुम-सा हसीन दुनिया में कोई और नहीं था. तुम्हारी ख़ूबसूरती तो वैसी ही थी आज भी, लेकिन आज तुम वो पहलेवाली रेणुका भी नहीं लग रही थीं. तुम्हारा वो शोख़ अंदाज़, वो सारे तेवर और आंखों की वो कशिश, जो तुम्हारे सौंदर्य का सबसे बड़ा आकर्षण थीं, नज़र नहीं आ रही थी. आज